CELEX: 62012TN0402
Language: bg
Date: 2012-09-06 00:00:00
Title: Дело T-402/12: Жалба, подадена на 6 септември 2012 г. — Schlyter/Комисия

10.11.2012   
            
            
               BG
            
            
               Официален вестник на Европейския съюз
            
            
               C 343/17
            
         Жалба, подадена на 6 септември 2012 г. — Schlyter/Комисия
   (Дело T-402/12)
   2012/C 343/30
   Език на производството: английски
   
      Страни
   
   
      Жалбоподател: Carl Schlyter (Linköping, Швеция) (представители: O. Brouwer и S. Schubert, lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да се отмени отказа на Европейската комисия да предостави пълен или частичен достъп да своето становище и съображения, издадени в отговор на нотификация 2011/673/f относно съдържанието и условията за подаване на годишни декларации за вещества, съществуващи под формата на наночастици, направена от Френската република съгласно Директива 98/34/ЕО (1);
            
         
               —
            
            
               да се разпореди на Европейската комисия да заплати разноските на жалбоподателя в съответствие с член 87 от Процедурния правилник на Общия съд, включително разноските на всяка встъпила страна.
            
         
      Правни основания и основни доводи
   
   В подкрепа на жалбата си жалбоподателят излага три правни основания.
   
               1.
            
            
               Първото правно основание е изведено от правни грешки, явни грешки в преценката и липса на изложени мотиви съгласно член 4, параграф 2, трето тире от Регламент (ЕО) № 1049/2001 (2) и член 6, параграф 1 от Регламент (ЕО) № 1367/2006 (3), доколкото:
               
                           —
                        
                        
                           процедурата съгласно Директива 98/34/ЕО не спада към изключението по член 4, параграф 2, тире трето от общия принцип за оповестяването, съдържащ се в Регламент (ЕО) № 1049/2001;
                        
                     
                           —
                        
                        
                           член 4, параграф 2, тире трето от Регламент (ЕО) № 1049/2001 и член 6, параграф 1 от Регламент (ЕО) № 1367/2006 са приложени погрешно, доколкото е било заключено, че оповестяването на искания документ би засегнало конкретно и реално интересите на Комисията в рамките на провежданата по силата на Директива 98/34/ЕО процедура.
                        
                     
         
               2.
            
            
               Второто правно основание е изведено от правна грешка, явна грешка в преценката и липса на изложени мотиви при прилагането на критерия за по-висш обществен интерес съгласно предвиденото в член 4, параграф 2, тире трето от Регламент (ЕО) № 1049/2001 и в член 6, параграф 1 от Регламент (ЕО) № 1367/2006, доколкото:
               
                           —
                        
                        
                           в конкретния случай член 6, параграф 1 от Регламент (ЕО) № 1367/2006 утвърждава въпросния първостепенен обществен интерес. В обжалваното решение не се взема предвид по-висшия обществен интерес от оповестяването на искания документ и същото страда от правна грешка, явна грешка в преценката и от липса на изложени мотиви при прилагането на двете правни разпоредби, посочени по-горе.
                        
                     
         
               3.
            
            
               Третото правно основание е изведено от правна грешка, явна грешка в преценката и липса на изложени мотиви при прилагането на член 4, параграф 6 от Регламент (ЕО) № 1049/2001, доколкото:
               
                           —
                        
                        
                           в обжалваното решение липсва изложение на мотивите и същото е опорочено от явна грешка в преценката, предвид това, че не е гарантиран частичен достъп съгласно член 4, параграф 6 от Регламент (ЕО) № 1049/2001.
                        
                     
         
      (1)  Директива 98/34/CE на Европейския парламент и на Съвета от 22 юни 1998 година за определяне на процедура за предоставяне на информация в областта на техническите стандарти и регламенти (ОВ L 204, стp. 37; Специално издание на български език, 2007 г.; глава 13, том 23, стр. 207)
   
      (2)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стp. 43; Специално издание на български език, 2007 г.; глава 1, том 3, стр. 76)
   
      (3)  Регламент (ЕО) № 1367/2006 на Европейския парламент и на Съвета от 6 септември 2006 година относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността (ОВ L 264, стp. 13; Специално издание на български език, 2007 г.; глава 15, том 17, стр. 126)